לאה חובב

לאה חובב (כ"ד בסיוון תר"ץ, 20 ביוני 1930 – א' באב תשס"ח, 1 באוגוסט 2008) הייתה חוקרת ספרות וספרות ילדים ומחנכת ישראלית.

קורות חיים
לאה חובב לבית רוזנבלום נולדה ב-1930 בתל אביב וגדלה במושבה רעננה, שהוריה היו מראשוניה. אביה, ר' יחזקאל רוזנבלום, היה תלמיד חכם ועלה לארץ ישראל בתרפ"ה; אמה, הניה לבית פיקלני, עלתה לארץ ישראל מליטא בתרפ"ו. לאה חובב למדה בבית ספר כללי ברעננה, ואת לימודי התיכון עשתה בבית הספר הדתי "תלפיות" בתל אביב. הייתה מדריכה בתנועות הנוער "בני עקיבא" ו"הצופים". עבדה כמורה וכמדריכת נוער עולה בבית הספר החקלאי "מקוה ישראל". עם סיום מלחמת העצמאות עלתה לירושלים ולמדה מקרא, ספרות וחינוך באוניברסיטה העברית, ובשנת 1982 קיבלה ממנה תואר דוקטור בספרות עברית. תוך כדי לימודיה באוניברסיטה החלה ללמד בסמינר למורות מזרחי, שהפך אחר כך לסמינר אפרתה (וכיום מכללת אפרתה); מאז 1955 לימדה בתחומי הספרות וספרות ילדים. כמו כן לימדה בבית הספר התיכון ע"ש א"ד רוטשילד וכן במכללת ליפשיץ שבירושלים.

חובב פרסמה מאמרים ומחקרים בתחום הספרות וספרות הילדים, ערכה אנתולוגיות והשתתפה בקביעות בביקורת ספרי ילדים ונוער בכתב העת "ספרות ילדים ונוער". כמו כן תרמה רבות לזרם הדתי בנושא ספרות ילדים.

לאה חובב הייתה נשואה לסופר מאיר חובב (1928–2010) ואם לשלושה. בתם הבכורה, שולמית אליצור, היא פרופסור לספרות עברית באוניברסיטה העברית בירושלים, חוקרת הפיוט הקדום ושירת ימי הביניים. בנם השני, יחזקאל חובב, גם הוא עורך ומביא לדפוס במרכז זלמן שזר. בנם השלישי, אברהם (אבריימי) חובב, נפטר ב-2006; לאחר מותו הוציאה המשפחה את ספרו "מאוד עצוב להיות אוטיסט".

חובב נפטרה ב-2008, בגיל 78, בתום מחלה קשה וארוכה.

ספריה
 יסודות בשירת הילדים בראי יצירתה של לאה גולדברג, הוצאת כרטא 1986.
 חצי מאה עברה - דפי הדרכה למורה : אנתולוגיה לנוער לשנת החמישים למדינת ישראל, מרכז שז"ר 1998.
 בצליל וצבע : עיון וחקר בספרות לילדים, אקדמון 1997.
 בצל עץ התות : ספורי ילדות ברעננה, ירושלים תשס"ד.
 חצי מאה עברה : אנתולוגיה לנוער לשנת החמישים למדינת ישראל, מרכז שז"ר 1997.
 תורת הגלגולים של האר"י, דיסרטציה - בית הספר הגבוה של הסמינר התיאולוגי של אמריקה בניו-יורק 1983.
 כשהיינו ילדים, עם עובד, 1987.

קישורים חיצוניים
 
 
 
 
 
 

חוקרות ספרות ישראליות
חוקרי ספרות ישראלים
נשות חינוך ישראליות
אנשי חינוך ישראלים
נשות היישוב ילידות הארץ
אנשי היישוב ילידי הארץ
בוגרות בני עקיבא
בוגרי בני עקיבא
בוגרות תנועת הצופים בישראל
בוגרי תנועת הצופים בישראל
סגל בית הספר החקלאי מקוה ישראל
יהודים הקבורים בהר הזיתים: חלקת הקדושים
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
ישראליות שנולדו ב-1930
ישראלים שנולדו ב-1930
ישראליות שנפטרו ב-2008
ישראלים שנפטרו ב-2008